CELEX: 62018TN0408
Language: da
Date: 2018-07-03 00:00:00
Title: Sag T-408/18: Sag anlagt den 3. juli 2018 — Aristoteleio Panepistimio Thessalonikis mod Forvaltningsorganet for Undervisning, Audiovisuelle Medier og Kultur (EACEA)

10.9.2018   
            
            
               DA
            
            
               Den Europæiske Unions Tidende
            
            
               C 319/18
            
         
      Sag anlagt den 3. juli 2018 — Aristoteleio Panepistimio Thessalonikis mod Forvaltningsorganet for Undervisning, Audiovisuelle Medier og Kultur (EACEA)
      (Sag T-408/18)
      (2018/C 319/22)
      Processprog: græsk
      
         Parter
      
      
         Sagsøger: Aristoteleio Panepistimio Thessalonikis (Thessaloniki, Grækenland) (ved advokat S. Paliou)
      
         Sagsøgt: Forvaltningsorganet for Undervisning, Audiovisuelle Medier og Kultur (EACEA)
      
         Sagsøgerens påstande
      
      
                  —
               
               
                  Det fastslås, at sagsøgtes krav i debitnota nr. 3241804913 af 16. april 2018 om, at sagsøgeren tilbagebetaler en del af den modtagne støtte til projektet ENHSA (European Network of Heads of Schools of Architecture), er ubegrundet hvad angår 77 169,78 EUR, og det fastslås, at dette beløb svarer til støtteberettigede udgifter.
               
            
                  —
               
               
                  Det fastslås, at sagsøgtes krav i debitnota nr. 3241804682 af 9. april 2018 om, at sagsøgeren tilbagebetaler en del af den modtagne støtte til projektet ARCHI-MUNDUS, svarende til 28 976,83 EUR, er ubegrundet, og det fastslås, at dette beløb udgør støtteberettigede udgifter.
               
            
                  —
               
               
                  Sagsøgte pålægges at tilbagebetale ovennævnte beløb med tillæg af renter.
               
            
                  —
               
               
                  Forvaltningsorganet for Undervisning, Audiovisuelle Medier og Kultur tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Med dette søgsmål har Aristoteleio Panepistimio Thessalonikis anfægtet EACEA’s krav fremsat i debitnota nr. 3241804913 af 16. april 2018 på 84 955,12 EUR vedrørende projektet ENHSA. Aristoteleio Panepistimio Thessalonikis har endvidere anfægtet EACEA’s krav fremsat i debitnota nr. 3241804682 af 9. april 2018 på 28 976,83 EUR vedrørende projektet ARCHI-MUNDUS.
      De nævnte krav er fremsat efter en kontrol på stedet foretaget af EACEA på sagsøgerens faciliteter, hvorved EACEA rejste tvivl om virkningen af udgifterne til den faste godtgørelse til møder afholdt inden for rammerne af projekterne ENHSA og ARCHI-MUNDUS.
      I denne forbindelse har sagsøgeren nedlagt påstand om, at Den Europæiske Unions Ret for begge handlingsplaner fastslår, at den faste (daglige) godtgørelse til de mødedeltagere, som ikke taler græsk, udgør støtteberettigede udgifter.
      Aristoteleio Panepistimio Thessalonikis har gjort gældende, at de af EACEA bestridte udgifter er støtteberettigede, hvilket bekræftes af det materiale, som sagsøgeren fremlagde for EACEA under kontrollen på stedet og under den senere udveksling af skrivelser.